**Kitöltési segédlet a Szociális Ösztöndíj Pályázat/Kollégiumi férőhely pályázat benyújtásához**

A rendszeres szociális ösztöndíj a hallgató szociális helyzete alapján egy képzési időszakra biztosított, havonta folyósított juttatás. A hallgatók a Rendszeres szociális ösztöndíj pályázatot/Kollégiumi férőhely pályázatot Neptun rendszeren keresztül az Egyetemi Szociális és Ösztöndíj Bizottságnak nyújthatják be a pályázat kiírását követően. A pályázatokról az ESZÖB dönt.

**Általános tudnivalók:**

**Kötelezően csatolandó dokumentum: Hatósági igazolás az egy lakcímen lakók számáról. Ennek hiányában a pályázat ÉRVÉNYTELEN!**

A pályázat benyújtásakor a Hallgató aktuális szociális helyzetét igazoló **3 hónapnál nem régebbi** dokumentumokat áll módunkban elfogadni. (Kivéve AJTP-t igazoló dokumentum.)

Felhívásra a Hallgató köteles bemutatni a feltöltött dokumentumok eredeti példányát!

A feltöltött Nyilatkozatokat két tanú aláírásával áll módunkban elfogadni.

Amennyiben a Hallgató igazolásai között nem magyar nyelvű dokumentumok is szerepelnek, szükséges mellékelni a magyar nyelvű fordítást. Nem szükséges hivatalos fordítás, azonban a fordítást az Egyetemi Szociális és Ösztöndíj Bizottság ellenőrizheti.

**A szociális helyzet megállapításához szükséges adatok és igazolások összesítő táblázata**

|  |  |  |
| --- | --- | --- |
| **Adat** | **Szükséges dokumentum,****igazolás** | **Megjegyzés** |
| Hallgató Neptun-kódja | - |  |
| Szak | - |  |
| Telephely | - | Egri/Jászberényi Képzési hely |
| Képzés szintje | - | - |
| Képzés finanszírozása | - | - |
| Képzés munkarendje | - | - |
| Felvételi összpontszám | - | - |

**ADOTT HELYZET SZÜKSÉGES IGAZOLÁS MEGJEGYZÉS**

|  |  |  |
| --- | --- | --- |
| A Hallgató hátrányos helyzetű vagy halmozottan hátrányos helyzetű | Határozat hátrányos helyzet igazolásáról. | 1997. évi XXXI. törvény VIII. fejezet 67/A bekezdés alapján megállapított hátrányos vagy halmozottan hátrányos helyzet. |
| Fogyatékossággal élő hallgató | Szakorvosi vélemény (a betegség megnevezését kitakarva)Kizárólag szakértői véleménnyel igazolható, amelynek minden esetben tartalmaznia kell a fogyatékosság megnevezését és/vagy a BNO-kódját. | * Látássérült
* Hallássérült
* Mozgássérült
* Asperger sindroma
* Autizmus
* Diszlexia
* Diszgráfia
* Diszkalkulia
* Értelmi fogyatékos
* Beszédfogyatékosság
 |
| Egészségi állapota miatt rászoruló hallgató | A hallgató egészségi állapota miatt orvosi kezelésre szorul és ez az állapot egy éve tart vagy előreláthatólag még legalább egy évig fennáll; szakorvosi javaslat. |  |
| Gyermeke gondozása céljából fizetés nélküli szabadságon van | Munkáltatói igazolás.Határozat. |  |
| Arany János Tehetséggondozó Programban vett részt | Középfokú oktatási intézmény által kiállított igazolás a hallgató részére az Arany János Tehetséggondozó Programban való részvételéről. Nem kell, hogy frissen kikért igazolás legyen. | Azon **25 év alatti** magyar állami ösztöndíjas hallgató, aki középiskolai tanulmányaisorán Arany János Tehetséggondozó Programban vett részt. |
| Egészségügyi kiadás a családban 10000 Ft/hó felett. | Orvosi igazolás vagy nyilatkozat szükséges két tanúval ellátva. |  |
| A hallgató gyermekvédelmi kedvezményben részesül. | Határozat. |  |

|  |  |  |
| --- | --- | --- |
| Igazolás a Hallgató állandó lakcíméről és vele közös háztartásban élőkről | **FIGYELEM! Kötelezően csatolandó:** Járási Hivatal / Önkormányzat által kiállított igazolás, Hatósági Bizonyítvány a hallgató állandó lakcíméről és a vele azonos címen lakók számáról.  | KÖTELEZŐEN CSATOLANDÓ! |
| A Hallgató egy eltartóval él együtt | NyilatkozatElhunyt szülő esetén halotti bizonyítvány másolata, elvált szülők esetén nyilatkozat. |  |
| A Hallgatónak nincs eltartója | NyilatkozatAmennyiben a pályázó önfenntartó és az egy háztartásban élőkről szóló igazoláson **egyéb személye**k is fel vannak tüntetve a pályázón kívül, nyilatkozat szükséges.Ha a pályázó **egyedül** szerepel a hatósági egy háztartásban élőkről szóló igazoláson, csak hatósági bizonyítvány és jövedelem igazolás szükséges a hallgatótól.  |  |
| A Hallgató félárva vagy árva | Halotti anyakönyvi kivonat. |  |
| 18 év feletti személy tanuló, hallgató (pl.: egy háztartásban élő testvér) | Iskolalátogatási igazolás, hallgatói jogviszony igazolás. |  |
| 18 év alatti személy (pl.: egy háztartásban élő testvér) | Születési anyakönyvi kivonat vagy Iskolalátogatási igazolás. |  |
| Egyik/mindkét eltartója munkanélküli | Munkaügyi Központ által kiállított igazolás. | Figyelem! A „nem szerepel a nyilvántartásban” tartalom nem fogadható el! |
| Álláskeresési járadék | Munkaügyi Központ által kiállított igazolás a folyósított összegről. |  |
| A Hallgatónak saját gyermeke van | Gyermek(ek) születési anyakönyvi kivonata. |  |
| A Hallgató gyámsága nagykorúsága miatt szűnt meg | Gyámhatósági határozat kivonatának másolata gyámság megszűnéséről. |  |
| Otthoni ápolást végző személy - Ápolási költség | Bankszámlakivonat az ápolás költségeiről vagyilletékes önkormányzat által kiállított igazolás kivonata az ápolási díj összegéről. |  |
| Tartós betegséggel élő személy - tartós betegséget igazoló szakorvosi igazolás- Csak a vele egy háztartásban élő személynek | Szakorvosi vélemény kivonata (a betegség megnevezését kitakarva).  |  |

**Kiegészítő információ az egy főre jutó jövedelem kiszámításához**

Jövedelemszámításkor a havonta rendszeresen mérhető jövedelmeknél az utolsó három hónap átlagát, egyéb jövedelmeknél pedig az utolsó egy év tizenketted részét kell figyelembe venni.

**Hatósági Bizonyítvány**

Három hónapnál nem régebbi, Járási Hivatal / Önkormányzat által kiállított **EREDETI** igazolás, Hatósági Bizonyítvány a hallgató állandó lakcíméről és a vele azonos címen lakók számáról. Ezzel igazolja az egy háztartásban élők létszámát. **FIGYELEM**: Amennyiben a pályázó önfenntartó vagy több háztartás van az állandó lakcímen vagy egyéb egyedi eset áll fenn, **a hallgatónak nyilatkoznia kell a hatósági bizonyítványban foglaltak eltéréséről. A hatósági bizonyítványban feltüntetett lakcím alapján határozzuk meg a felsőoktatási intézmény és a lakóhely közötti tömegközlekedés távolságát.**

**Az Arany János Tehetséggondozó Programban részt vett Hallgatóknak csak abban az esetben jár előnyben részesítés, ha a hallgató:**

* **gyermekvédelmi kedvezményben részesül**
* **vagy halmozottan hátrányos/hátrányos helyzetű.**